12-jarige lekkergoeddief aangekeerArgieffoto van Franse lekkernye ‘n 12-jarige van Bordeaux in Frankryk is deur die polisie aangekeer nadat sy gesteelde tjeks gebruik het om lekkernye en lekkergoed ter waarde van €2 600 (ongeveer R33 600) aan te koop. Die plaaslike polisie het Donderdag gesê sy het in Maart ‘n buurman se tjekboek gesteel en dit oor die afgelope paar maande gebruik om lekkernye by verskeie bakkerye aan te koop. Haar kriminele soettand is ontdek toe ‘n plaaslike bakkery probeer het om 23 van die tjeks te deponeer en dit gehop het. Sy is aangekeer, deur polisie ondervra en in haar ouers se toesig vrygelaat nadat hulle ingestem het om die bakkery terug te betaal.